**Andrew Bergman** (s. 20. helmikuuta 1945 New York, New York, Yhdysvallat) on yhdysvaltalainen elokuvakäsikirjoittaja ja -ohjaaja.

Ura
---

Bergmanin ura käsikirjoittajana alkoi Mel Brooksin ohjaamasta lännenparodiasta *Villiä hurjempi länsi* (*Blazing Saddles*), jonka ensi-ilta oli vuonna 1974. Elokuva sai WGA:n palkinnon parhaasta alkuperäiskäsikirjoituksesta. Se sai kolme Oscar-ehdokkuutta ja oli taloudellinen menestys, sillä lipunmyynti tuotti yli 100 miljoonan dollarin lipputulot. Elokuvaa pidetään parodiaelokuvien merkkiteoksena. Vuonna 1979 valmistunut *Älkää ampuko hammaslääkäriä* (*The In-Laws*) oli selvästi pienempi menestys*lähde?*. Elokuva filmattiin uudelleen vuonna 2003, jota varten Bergman kirjoitti uuden käsikirjoituksen. 

1980-luvun alussa Bergman kirjoitti kaksi vähemmän menestynyttä komediaa, jonka jälkeen *Nimeni on Fletch* (1985) nosti menestyksellään Bergmanin takaisin pinnalle. Rikoskomedia *Mafiakokelas* (1990) oli Bergmanin ensimmäinen ohjaus, ja sen pääosaa näytteli Marlon Brando. Elokuva ei kuitenkaan menestynyt odotetusti, joten Bergman jatkoi käsikirjoittajana *Saippuakuplia*-komedian tuotannossa. Seuraavan kerran Bergman ohjasi ja kirjoitti vuonna 1992, jolloin valmistui *Kuherruskuukausi Vegasissa*. Sen keskeisiä osia näyttelevät Nicolas Cage ja James Caan. Jännityskomedia oli vain kohtuullinen taloudellinen menestys, joten Bergman ei pyrkinyt itse ohjaamaan *The Scout* (1994) -käsikirjoitustaan.

Vuonna 1996 ensi-iltaan tullut *Striptease* oli Bergmanin ohjaama ja käsikirjoittama komedia, jonka pääosassa näyttelee Demi Moore. Elokuvan koko tarina pyöri Mooren alastonkohtausten ympärillä, joiden tiedettiin keräävän yleisöä, ja niin kävikin. Kriitikoiden tyrmäämä 50 miljoonan dollarin tuotanto keräsi 113 miljoonan dollarin lipputulot.*lähde?* Bergmanin käsikirjoitus ja ohjaus palkittiin vuoden huonoimpana elokuvana Razzie-gaalassa, ja yhteensä se sai kuusi Razzie-palkintoa.

Neljä vuotta myöhemmin Bergman yritti vielä ohjaajana, mutta tuloksena oli yli 30 miljoonan dollarin tappio.*lähde?* Sittemmin hän paneutui *Joe's Last Chancen* käsikirjoitukseen.

Bergman sai vuonna 2007 McLellan Hunter Awardin, jonka myöntää Writers Guild of America East.

Bergman on kirjoittanut kaksi näytelmää, *Social Security* ja *Working Title*, sekä romaanit *Sleepless Nights*, *The Big Kiss-Off*, *LeVine* ja *Tender Is LeVine*.

Lähteet
-------

1. 1 2 3 4  Andrew Bergman Biography (1945-) Film Reference. Viitattu 31.12.2022. (englanniksi)
2. 1 2 3  Dave McNary: WGA bows to Bergman  7.1.2007. Variety. Viitattu 31.12.2022. (englanniksi)
3. ↑  Pennington, Ron: ‘Blazing Saddles’: THR’s 1974 Review *The Hollywood Reporter*. Viitattu 31.12.2022. (englanniksi)
4. ↑  Matheson, Sue: *The West: Reanimated and regenerated*, s. 66. Teoksessa *Undead in the West: Vampires, Zombies, Mummies, and Ghosts on the Cinematic Frontier*, toim. Miller, Cynthia J. & Van Riper, A. Bowdoin. Scarecrow Press, 2012. ISBN 9780810885448. (englanniksi)
5. ↑  Jarkko Lehtola, Striptease (1996). Elitisti, 2017. Viitattu 31.12.2022
6. ↑  Demi Moore, ‘Striptease’ Win 6 Razzies for Hollywood’s Worst  24.3.1997. Los Angeles Times. Viitattu 31.12.2022. (englanniksi)

Aiheesta muualla
----------------

* Andrew Bergman Elonetissä.
* Andrew Bergman Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Tšekki
* Alankomaat
* Puola
* Portugali

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |